钦定古今图书集成/理学汇编/文学典/第051卷 > 张均
## 钦定古今图书集成/理学汇编/文学典/第051卷 > 张均

按《唐书张说传》：说子均，均亦能文，自太子通事舍人
累迁主爵郎中、中书舍人。开元十七年，说授左丞相，
校京官考，注均考曰：“父教子忠，古之善训。王言帝载，
尤难以任。庸以嫌疑而挠纪纲，考上下，当时亦不以
为私。”后袭燕国公，累迁兵部侍郎，以累贬饶、苏二州
刺史。久之，复为兵部侍郎。自以己才当辅相，为李林
甫所抑，林甫卒倚陈希烈，冀得其处。既而杨国忠用
事，希烈罢，而均为刑部尚书。坐垍贬建安太守，还授
大理卿，居常觖望不平。禄山盗国，为伪中书令，肃宗

赠太子少傅。子濛，事德宗，为中书舍人。